安京縣

安京縣是隋代改南陳安京郡所置的一個縣，有羅浮山、武郎江『寧越郡梁置安州，開皇十八年改曰欽州。統縣六，戶一萬二千六百七十。欽江，舊置宋壽郡。平陳，郡廢。開皇十八年改曰欽江，大業初置寧越郡。安京，舊置安京郡。平陳，郡廢。有羅浮山。有武郎江。內亭，舊置宋廣郡。平陳，郡廢。十七年改曰新化縣，十八年改名焉。南賓，開皇十八年置。遵化，開皇二十年置。海安，梁置，曰安平，置黃州及寧海郡。平陳，郡廢。十八年改州曰玉州。大業初州廢，其年又省海平、玉山二縣入。』《隋書》卷三十一　志第二十六／地理下／揚州／寧越郡。唐代屬嶺南道欽州，至德二載（757年）更名保京縣「欽州寧越郡。土貢：金、銀、翠羽、高良薑。戶二千七百，口萬一百四十六。縣五。欽江，下。東南有西零戍。保京，下。本安京，至德二載更名。內亭，下。武德五年以內亭、遵化二縣置南亭州。貞觀二年州廢，二縣來屬。遵化，中下。靈山，下。本南賓，貞觀十年更名。」《新唐書》卷四十三上　志第三十三上／地理七上／嶺南道／嶺南採訪使／欽州寧越郡。北宋初復為安京縣，景德中更名安遠縣『欽州，下，寧越郡，軍事。開寶五年，廢遵化、欽江、內亭三縣。天聖元年，徙州治南賓砦。元豐戶一萬五百五十二。貢高良薑、翡翠毛。縣二：靈山，望。有咄步砦。安遠，下。唐保京縣。宋初改安京，景德中，改今名。有如洪、如昔二砦。』《宋史》卷九十　志第四十三／地理六／廣南路／西路／欽州。其轄地在今廣西省、越南邊境一帶地方。
註釋

Category:隋朝縣份
Category:唐朝縣份
Category:宋朝縣份